LidanRubinov/Halacha-QA huggingface dataset:
שאלה: הריגת לטאה בבית: היי נכנסה לנו לטאה בבית,ואני ואמא שלי ניסינו להעיף אותה מהבית רק יצא מצב שאמא שלי בטעות הרגה אותה והיא מתה.כל זה קרה בבית שלנו זה יביא לנו מזל רע? אני נורא מפחדת.
תשובה: הדבר לא יביא לכם שום מזל רע. הדבר יביא לכם בית נקי מלטאות, וזה כמובן דבר טוב. כדאי שלא לפחד מזה אלא דווקא לשמוח בזה. ושבת
שאלה: ניתוח אף: כבר עוד מימיי התיכון אני רוצה לעבור ניתוח אף, תמיד היתי בעצבות בגללו וחוסר ביטחון מוחלט,שלא יראו אותי מהפרופיל שלא יצחקו עליי,זה מונע ממני לצאת למקומות וכו היום אני בת 23 ועדיין האף הוא חלק בלתי נפרד מהחיים שלי ומהחוסר בטחון שלי,אני מרכיבה משקפי ראיה ולא עדשות כי אני חושבת שככה פחות רואים לי את האף,עכשיו השאלה שלי היא כזו: לפניי תקופה חוויתי סיטואציה לא נעימה ובכיתי לקדוש ברוך הוא ואמרתי לו שאני לא יעשה ניתוח אף בחיים וכו רק שיקח ממני את התקופה הלא טובה הזאת, עכשיו זה היה מחוסר אונים וניסתי הכל בשביל שארגיש יותר טוב, (לבסוף הכל נשאר אותו דבר) כיום החלטתי לבסוף לעבור את הניתוח אף ב"ה האם אני צריכה לעשות התרת נדרים או משהו?? על זה שאמרתי שאני לא יעשה ניתוח אף?? מה עליי לעשות בשביל לתקן את זה לפני בורא עולם ולעשות ניתוח אף בראש שקט??? מקווה שהבנת אותי,
תשובה: שאלות מורכבות ועדינות אלה צריך לפרק בזהירות לחוליות הקטנות שמרכיבות את התמונה הכוללת. באופן כללי, כמובן שטוב יותר לא להיכנס לתוך תנועת החיים שתולה את המעמד האישי בשאלה כיצד נראה האף. בדרך כלל, חוץ ממצבים קיצוניים ביותר, מדובר בדמיונות שווא ובכניסה לתהליכים מסובכים מבחינה נפשית, ולכן כדאי שלא להיכנס לשם כלל. אולם, אם הנושא הזה אינו נותן לך מנוח, והוא הורס את חייך גם אם את יודעת בשכל שהדברים הרבה פחות חשובים - מותר לך לעשות ניתוח פלסטי כדי להקל עלייך את תחושותייך. האם מה שאמרת במצוקה נחשב כנדר שלא לעשות את הניתוח הזה? זו שאלה קשה, שהלוא מצד אחד לא נקטת לשון נדר, אולם למעשה התכוונת לנדר ולהבטחה מול האלוקים. על כן, נראה כי יש צורך בהתרת נדרים. וחיים שמחים
שאלה: זוגיות: בס ד לך כבוד הרב שמי. מנתניה אני נשואה 4 שנים ללא ילדים הבעל שלי סבל המון בילדות שלו עד היום זה מלווה אותו הוא עשה בדיקות דם גילו לו שיש לו קלסטרון גבוה בכוח הגברי שלו הוא מרגיש שהוא זקן אין לו כוח לעבוד פיזי זה לא בשבילו יש לו עייפות כרונית הלכתי איתו למטפלת זה לא השפיע עליו ממש אני מיואשת לא יודעת איך להתמודד עם החיים שהבעל שלי במתח גבוה מהחיים שלו הוא אמר לי אני לא רוצה שתדעי על החיים הפרטיים שלי אמרתי לו על מה נדבר הוא אמר לי על רומנטיקה היתי מעדיף לא להתחתן איתך לחיות רק ברומנטיקה הרוב הוא משחק במחשב שהוא בבית אני בחדר לבד בקושי יוצא לנו תקשורת ביחד אנכנו גרים ביחידה דיור זה קשה שזה צפוף אני היתי רוצה משהי רבנית שאפשר לשוחח איתה בשיחות נפש שגרה בנתניה ישמח עם תעזור לי עם תוכל לתן לי כיוון לאן עלי לפנות זה לא קל החיים שלי ושלו בגלל שהקלסטרון גבוה זה גם משפיע על הפריות לך אני שומרת שבת מסורתית הוא בא מבית חלוני אני שומרת טהרת המשפחה אני מקבלת קצבת נכות על זה שאני לא עצמאית ביישנית קשה לי להתמודד לבד עם החיים וגם אנמיה יש לי. אני מקבלת עזרה לבן זוג מה אתה אומר שהוא נותן לי כול יום ראשון. בשבילו ובשבילי, מחכה להודעה שלך כבוד הרב ביי
תשובה: יש בעולם מליוני אנשים עם בעיה של כולסטרול. זה לא מעייף ולא מונע פריון. נראה שהבעיות של בעלך הם בתחום הרגשי - נפשי: אין לו שמחת חיים ולא מצב רוח, אין לו רצון לעשות משהו עם עצמו. נראה שהוא קצת בדיכאון. גם הזוגיות שלכם צריכה חיזוק. אני ממליץ לך להתקשר לער"ן מס  1201 או לשלוח אליהם מייל - בדיוק את השאלה ששלחת אלי לכאן. info eran.org.il הם מבינים בדברים כאלה ויודעים להדריך אותך לפתרון. כמו כן אני ממליץ לך עוד שלש המלצות: רבנית, רווחה, קופת חולים. רבנית: כדי למצוא רבנית מתאימה תתיעצי עם הבלנית במקווה - זו אישה שמכירה את הרבניות בשכונה ויכולה להגיד לך אל מי לפנות. תבקשי ממנה שתסדר לך את הפגישה עם הרבנית. רווחה: תפני גם ללשכת הרווחה העירונית ותשתפי אותם בקשיים שלך - תבקשי מהם תמיכה בטיפול זוגי. קופ"ח: תגשי גם לאחות בקופ"ח, תספרי לה על הקשיים שלך - גם אצלם יש מסגרות שמטפלות בדברים כאלה. תעשי את כל שלשת הדברים הללו - אני מאמין שכך תהיה לך עזרה להתמודד עם הקשיים. כדאי לך לצרף לכל זה תפילה וכמה פרקי תהילים (על התפילות והתהילים תתיעצי עם הרבנית כשתלכי אליה).
שאלה: פתיל תכלת: רציתי לשאול את הרב מה דעתו לגבי תכלת (תכלת הרב מאזוז), והאם כדאי להטיל אותה? כמו כן, שמעתי שאפשר למשל להטיל בטלית קטן ולא בטלית גדול, או ללבוש טלית קטן גדול עם פתילי תכלת רק בשבת ולא בימי חול. מה הכי נראה? וכן לגבי השיטות (רמב"ם, תוספות וראב"ד)- כמו מי הכי ראוי לנהוג? ראיתי הרבה תומכים בשיטת הרמב"ם. האם כדאי כמוהו? וכמו כן לגבי שיטת הקשירה עצמה (חוליות מול קשרים וכריכות), כמו מי כדאי?
תשובה: אני לא בקיא מספיק בסוגיה זו. ההיגיון אומר שטוב ללכת בשיטה המקובלת על רוב הפוסקים. כמו כן, ההיגיון אומר כי לכתחילה ראוי ללכת עם תכלת בכל המינים של טלית קטן. אמנם נפסק כי התכלת אינו מעכב את הלבן, ועל כן אפשר ללכת גם עם ארבע פתילים לבנים - אולם זה לא לכתחילה אם סוברים שיש תכלת בזמן הזה. אני נוהג כדעת הרמב"ם, אולם איני יודע לומר כי שיטות אחרות הן פחות נכונות.
שאלה: מילוי מלגה: הרב. הייתי אברך בישיבה עד מעט לפני תחילת חודש תמוז האחרון, ומאז התגייסתי לצבא. מספר שבועות לאחר הגיוס,מזכירת הישיבה העבירה במייל תפסים לקבלת מלגות לאברכים לקראת החגים של קרן מסויימת. בין היתר המזכירה שלחה גם אלי תופס זה. איני יודע אם היא שלחה לי את הטופס כיוון שנשארתי חלק מרשימת כתובות מסויימת או שהתכוונה לשלוח לי באופן מכוון. מה עלי עשות? האם נכון למלא את הטופס לקבלת המלגה? האם מותר לעשות כן?
תשובה: הדבר הנכון ביותר לעשות במצב זה הוא פשוט לשאול את המזכירה לכוונתה ולכוונת הנהלת הישיבה. הנהלת הישיבה היא העומדת מול הקרן, והיא היודעת טוב מכולם למי המכוון. ובהצלחה
שאלה: בדיקות במהלך הריון: כבוד הרב. יש בעיה הלכתית ללכת לרופא גבר שיבדוק אישה בתחילת הריון?
תשובה: לכתחילה עדיף רופאה, בדיעבד רופא. זו הזדמנות להמריץ את בנותינו המוכשרות ללמוד רפואת נשים - יש בכך קידוש ד  ממש! עיין דברים מפורטים
שאלה: צמיד ברגל: רציתי לדעת אם שייך בדורנו לשים צמיד ברגל (לבת) זה לא נחשב "אורחות הגויים"? ואם מותר אז מה התנאים? אשמח לתשובה,
תשובה: מצד אחד - הרגליים אמורות להיות צנועות - את יודע שיש קהילות רבות שמכסות את הרגל בגרביים. מצד שני - לא כתוב בשום מקום שאסור לענוד צמיד על הרגל. המסקנה היא שאם בקהילה שלך הצמיד הוא כמו סנדל או נעל, כלומר אביזר מקובל מאוד שכולם משתמשות בו, אין כל בעיה. אבל אם הצמיד אינו מקובל לגמרי בקהילה - זה ימשוך תשומת לב ואין לכך מקום. בשאלות כאלה צריך להיזהר לא להיות צמודים להלכה יבשה. איננו משועבדים למילים בספר אלא מבקשים להיות נאמנים לרצון ד. בפרשת השבוע (ואתחנן) כתוב "ועשית הישר והטוב בעיני ד " לכן עלינו לשאול: "האם ד  רוצה שנלבש צמיד על הרגל"?
שאלה: מזוזות במעבר דירה: אנו מתעתדים בעזרת השם לעבור דירה בקרוב, בדירה הנוכחית אותה אנו עוזבים ישנם קלפים מהודרים ויקרים בני 3 שנים אותם התקנו בכניסתנו לדירה, האם יכולים לקחת קלפים אלו לדירה החדשה כמובן שיעברו בדיקה, או שצריכים להישאר בדירה ולשמש את הדיירים החדשים גם כן? בברכת שבת ר
תשובה: לך עליכם להשאיר לדיירים החדשים דירה עם מזוזות. (אלא אם הם מבקשים לשים מזוזות משלהם ואז תתאמו בינכם מתי מתבצעת ההחלפה כך שהבית לא ישאר ללא מזוזה) אתם יכולים להחליף את המזוזות למזוזות כשרות פשוטות יותר (או פשוטות יותר לגביכם). מומלץ לעשות זאת כאשר אתם עדיין בדירה ותגורו כמה ימים עם המזוזות החדשות הפשוטות יותר. בציפיה לישועה דוד לוי 098987548
שאלה: חג בחו"ל: לכבוד הרב בע"ה בסוכות אתארח אצל משפחתי בחו"ל. והשנה, עבור המתגוררים בחו"ל, נסמכו החגים לשבת- מכיוון שהם מקיימים שני ימי יום-טוב. שאלתי היא: האם מותר לי להבעיר אש ולבשל לשבת עבורנו? (למרות שאני לא בעלת הבית ולמרות שכל משפחתי צריכה לשמור שני ימי יום-טוב ) בשורות טובות
תשובה: מבחינה עקרונית, אדם הנמצא זמנית בחו"ל ומתכוון לחזור לארץ, אינו מחוייב ביום טוב שני, אולם צריך להחמיר על עצמו. בשולחן ערוך נפסק: "בני ארץ ישראל שבאו לחוצה לארץ, אסורים לעשות מלאכה ביום טוב שני ביישוב, אפילו דעתו לחזור  ". (שולחן ערוך אורח חיים סימן תצו סעיף ג) וכן הורו האחרונים, למשל הרב משה פיינשטיין כותב: ".ובן א"י שנמצא בחו"ל בעיר שדרים שם רק כמה יהודים, אף שדר חוץ לשכונת היהודים, אין להחשיבו כנמצא במדבר ואסור לעשות מלאכה בפרהסיא ביו"ט שני". וכן כתב הרב עובדיה יוסף לגבי שליחים היוצאים לחו"ל: "שליחי המוסדות הנמצאים בחו"ל באופן זמני, ודעתם לחזור בתום תקופת שליחותם לארץ ישראל, והדבר ידוע מראש שתקופת שליחותם נמשכת שנה או יותר, כל עוד הם נמצאים בחו"ל עליהם להתנהג לגמרי כבני חו"ל לענין קדושת יום טוב שני של גליות, בין להקל בין להחמיר, בין בצינעא בין בפרהסיא. ולכן עליהם להתפלל עם תושבי חו"ל תפלת יום טוב,. ואין צריך לומר שאסור להם לאכול חמץ ביום שמיני של פסח. וכן פשוט מאוד שאסור להם לחלל יום טוב שני של גליות בנסיעה ברכב, וכל כיוצא בזה". לכן, אסור לך לעשות דברים שאסורים על שאר בני הבית. אולם בשאלתך מדובר על בישול ביום טוב לצורך שבת. דבר זה מותר וקורה גם בארץ השנה בראש השנה שחל בימים חמישי וששי. במקרה זה עושים עירוב תבשילים המאפשר לבשל מיום טוב (החל ביום ששי) לשבת, וכן הדין בחו"ל בסוכות ובשמחת תורה.
שאלה: לסביות - נטיות הפוכות אצל נשים: אני בת 16 ויש איזה נושא שמאוד מעניין אותי ואני מאוד אשמח אם תענה לי על שאלתי:אני יודעת שכתוב בתנ"ך ובתושב ספר החינוך על שגבר אסור להיות הומו, דו וכו. אבל על אישה לא מצאתי משהו שאוסר עליה להיות לסבית או כל דבר שהוא נטייה מינית, אז השאלה שלי היא כזו למה לא כתוב על איזה שום דבר ואילו על גבר כן כתוב, הרי אישה יכולה לחשוב שזה מותר כי לא כתוב?!?!
תשובה: להלן קישור לדיון מסודר ומפורט בנושא
שאלה: שיעורי כזית ושאלה בדיני גזל: לכבוד הרב, קודם כל על עבודת הקודש!!! רציתי לשאול - א. מהו שיעור כזית? וביצה? ולמה זה שונה בין מצה לאוכל אחר? (אשכנז) ב. במהלך טיול, קיבלתי ממישהו כובע, ואני לא זוכרת שהוא אמר לי להחזיר אותו, הוא לא הזכיר את זה אפילו ברמז. עכשיו אין לא כל כך הזדמנות להחזיר לו אותו, האם זה נחשב גזל? ואם כן, מה אני צריכה לעשות?
תשובה: הדיון על כזית וביצה הוא מאוד מורכב, יש בו דעות שונות. כך גם בדיון על שיעור מצת מצווה, יש הבדל בין דין דאורייתא שמחמירים בו וזהו דין מצות מצווה של ליל הסדר, במקרים אחרים מדובר לעיתים בדיני דרבנן. כל השיקולים הללו גורמים להבדלים בין מצה לאוכל אחר. אני מצטט כאן קטע מתוך מאמר מפורט בנושא: כיון שמחשבים שיעור כזית ע"פ נפח, יש לשער כמה שוקל מצה בנפח של שיעור כזית. וא"כ יש לחשב את משקל הנפח של מצה (והוא הנקרא "משקל סגולי"). יש צורך לדחוס המצות. עייני בכל המאמר האחריות שלא לגזול מוטלת עליך. כשקבלת את הכובע היית חייבת לשאול אם להחזיר או לא. אם לא שאלת, יש מקום לחשוש שהוא לא נתן לך את הכובע במתנה ואת חייבת להחזיר את הכובע. אם מדובר בכובע ישן ומרופט שאין לו ערך, אולי הוא לא התכוון שתחזירי. את צריכה לעשות השתדלות גדולה - לברר מי האיש או מהיכן האיש ולפרסם: "מבקשת להשיב כובע שקבלתי בטיול.". בינתיים תשמרי אצלך את הכובע ואל תשתמשי בו כך הכובע יהיה פיקדון ולא גזל.
שאלה: לגבי השאלה הקודמת: לא הבנתי עדין לאחר שנתתים לי את הקישור האם זה אותו דבר או לא לגבי גומי מנסצטר ואיגוד הרבנים כמו העדה החרדית בית יוסף
תשובה: איננו משווים בין מערכות כשרות שונות. זה נחשב כרמת מהדרין באמת
שאלה: ערבים: יש ערבים ומחבלים (לא רק) וחשבתי על זה שהצורה שהם מתנהגים ממש מביישת את כבוד ה כי הם בריאה שלו ובני האדם נבראו בצלמו. המחשבה הזו נכונה? :)
תשובה: לך רוב בני האדם, ובודאי יהודים רבים, מביישים את כבוד ה. - זה חלק מהבחירה החופשית שיש לאדם - להתנהג בצורה גרועה. לדעתי יהודי המחלל שבת (או לא מקפיד על כל איסור תורה אחר כמו נגיעה וכד ) הרבה יותר מעוות את כבוד השם. הסיבה פשוטה שאם במשפחה חלילה אחד הבנים פועל ועושה דברים נגד אבא זה הרבה יותר חמור מאשר אחיין (הבן דוד) עושה דברים נגד הדוד שלו. יהודי העובר על איסור ה  הוא כמו הבן נגד אביו. מי שאינו יהודי העובר על איסור ה  (לגביו) הוא כמו האחיין נגד הדוד שלו. בציפיה לישועה דוד לוי
שאלה: משקה רום בחו  ל: קרובת משפחה שהיתה בספרד שאלה אותי אם מותר לשתות שם רום ללא הכשר. לא ידוע לי איזה יצרן וכו. ראיתי באתר תשובה לגם רום מקובה, ורציתי לברר אם זה נכון גם במדינות אחרות.
תשובה: יש לפחות 4 חברות של רום בעולם. וכל החברות הללו משווקות לכל העולם כולו. ולכן אין משמעות לכך שהמוצר נמצא במדינת ספרד או כל מדינה אחרת. עיין בלינק זה ששם יש פירוט של החברות המותגים וההכשרים.
שאלה: כשרות בשר: האם אפשר לסמוך על הכשר של זהר מעדני השבר שנתן הרב גד אטיאס ממטה יהודה על שניצל עגל?
תשובה: לכל רבנות יש שתי רמות כשרות: רגיל ומהדרין. מחלקת הכשרות של הרבנות מטה יהודה ברשות הרב גד אטיאס הינה מחלקה רצינית וטובה. אבל זה לא אומר שה"שניצל עגל" שציינת מתאים לך מבחינה כשרותית. אולי הוא בשר "כשר" ולא "חלק" ואתה אוכל רק בשר "חלק". ולכן לא ניתן לתת תשובה מדויקת על שאלתך. והדבר היחיד שיכול להסיר את הספק הוא לדבר עם המשגיח של המפעל.
שאלה: כשרות דגים: איזה דגים מוחזקים נקיים מתולעים ופרזיטים? האם סלומון טרי מיובא מנורבגיה (לא קפוא,חתוך במקום) מוחזק כנקי?
תשובה: אין בתוך הדג הזה נגיעות. אבל בכל סוגי הסלמון יש תופעה של חרקים שנמצאים בין הקשקשים לבין העור של הדג. ולכן צריך לעשות אחד משני דברים: לפני הבישול: לקשקש את הדג ולשטוף את העור היטב או להוריד את העור ולשטוף היטב את הדג.
שאלה: עולם הבא לא מוזכר בתנ"ך: רציתי לשאול למה עולם הבא לא מוזכר בתנ"ך? ואם כן אז איפה או מאיפה יודעים עליו בכלל?? ועוד שאלה שממש הציקה לי.איך זה הגיוני שאין עונש לאמס אישה רווקה? התורה שלנו שהיא המוסרית ביותר איך זה שהיא לא נותנת לזה יחס או עונש מתאים כאילו לפי דעתי זה ממש לא עונש אם הוא משלם לה או שצריך להתחתן איתה אם היא מסכימה. איך זה שעל דבר כזה העונש הוא ממש פחות ועוד שאנחנו יודעיפ שאנשים בתקופת התנ"ך היו עם סטיות כמו שהייתה אהבה בין אחים או כמו אמנון שאנס את אחותו תמר. זה פשוט נראה לי מוזר שעל משהו כמו שבת יש עונש סקילה שזה עונש משפיל ונורא. אשמח שתענו לי ואם אפשר גם הוכחות או ציטוטים לדברים. מראש!! :)
תשובה: שאלות גדולות שאלת. לגבי העולם הבא: אם יש בנכונותך לצאת למסע כדי לברר את הסוגיה הגדולה הזו אני מבקש להפנות אותך לשני מקומות שהשתייחסתי אליהם באריכות. ראשון בהם הוא כאן וזהו שיעור מצולם  שני בהם הוא בפרק על העולם הבא ואי הזכרתו בספרי "וארשתיך לי לעולם". על עונש התורה לאנס אפשר להסתכל לגמרי אחרת. יש עליו עונש כבד מאוד. הוא חייב מכאן ואילך ליטול אחריות על זו שהוא אנס אותה. הוא חייב, עד סוף ימיה, לכלכל אותה, להיות אחראי לה, לקיים את כל התחייבויות איש לאישה שקיימות. אפשר לראות את זה כעונש הרבה יותר מוסרי והרבה יותר צודק, והרבה הרבה יותר טוב לאישה שעברה פגיעה כה נוראה, מאשר כניסה לכלא, שלא מעניקה לה שום דבר. הלוא כן?
שאלה: תפילה: האם עדיף להתפלל מנחה עם הציבור כשאתה מלוכלך או שעדיף להתפלל ביחידות או להתפלל פעמיים ערבית כשאתה נקי?
תשובה: בשו"ע או"ח סימן נג סעיף כה, בהגהות הרמ"א ככתוב "ושליח ציבור שהוא שוחט ובודק לא יתפלל בבגדים הצואין ומסריחין". מכאן שסתם אדם שאינו שליח ציבור יכול להתפלל בבגדים מלוכלכים. כך פסקו גם לחיילים בצבא, עיין בקישור הבא (פרק יא) הערה חשובה: פעמים ערבית לעולם אינו פתרון לכתחילה, אלא רק אם משום מה הפסיד כבר את מנחה.
שאלה: נסיון: הרב נפרדתי מחבר שלי לפני חודש וחצי ואני שבורה מאד מאד. כמעט לא עובר יום שאני לא בוכה מגעגעוים ורצון לחזור אחורה. אני מודעת לכך שזהו נסיון מהקבה והוא יודע מה טוב לי. רציתי לדעת עד מתי זה עוד ר שאני יהיה במצב הזה של הבכי מתי זה הגבול של העצבות? שמחה
תשובה: צערך וכאבך מובנים, כל פרידה קשה לנו. עם זאת חשוב להשלים עת המציאות החדשה ולקבל אותה ולא לחיות בדמיונות. עצבות וכאב לב הם חושך רוחני. הדרך לגרש חושך היא להרבות אור. כך גם ברוח, אל תנסי לגרש את המחשבות והזיכרונות זה לא פועל. צריך להתמלא חיים חדשים - להשקיע כל ראשך ומרצך בלימוד, בעשיה, בחברה. אם את בגיל שראוי לחיפוש חתן - צריך להתחיל לחפש מישהו חדש. הראש צריך להיות עסוק בעתיד וממילא העבר פחות מטריד.
שאלה: תכשיטים: יש לי שרשרת גולגולת כסופה מצופה יהלומים ועוד מספר תכשיטים דומים שאלותיי הם האם מותר לי לענוד את תכשיטים אלו? הם לא נוגדים ליהדות? האם הם מסמלים משהו רע ביהדות ואיני צריכה לענוד אותם? מחכה לתשובה.:)
תשובה: וברכת ד  אמנם לא מצאנו חכמי ישראל שהלכו עם גולגלות, אבל אין איסור הלכתי, מכיוון שאין כאן גולגלות אמיתיות אלא חיקויים. ברור שהיהדות שלא רואה במות את המרכז אלא בחיים, אין לה כל עניין בגולגלות. על כן אין זה ראוי אבל אין בכך איסור. בברכת התורה והארץ יהודה הלוי עמיחי מכון התורה והארץ
שאלה: דימום כמה ימים אחרי טבילה: אתמול והיום היה כתם אדום של דם על התחתונית שלי יותר גדול מגריס.טבלתי במוצאי שבת( כלומר 4 ימים אחרי). המחזור לא סדיר מאז שילדתי וחזרתי לגלולות רגילות.האם אני צריכה לחכות 5 ימים ואחכ שבעת נקיים או פחות?האם זה יכול לנבוע מחוסר שתיה? אשמח לתשובה מהירה שונות
תשובה: וברכת ד  השאלה הגיעה מאוחר מדי. בברכת התורה והארץ יהודה הלוי עמיחי מכון התורה והארץ
שאלה: גוי בעסק פרטי: יש לי עסק פרטי בארצות הברית ואני שומר שבת ככה שאני לא עובד בשבת אבל יש חי עובד שהוא גוי שעובד בעסק האם לפי הלכה זה ר או שיש בעיה עם מקרה שכזה
תשובה: וברכת ד  חסרים הרבה פרטים בשאלה: א. על שם מי העסק בארה"ב ב. מהו העסק ג. איך חלוקת הרווחים מכספי שבת. ד. מה מעמד הפועל שם, האם הוא יכול למכור לקנות, אלו סמכויות יש לו. בברכת התורה והארץ יהודה הלוי עמיחי מכון התורה והארץ
שאלה: אדם ומקום: בימים קשים ונפלאים אלה חוזרת בליבי שאלה מטרידה השזורה בשאלות קשות אחרות. כחילוני ומעט מסורתי הרוצה להאמין באלהי אברהם יצחק ויעקב אני מחפש מקום לשיחה או תפילה כינה ביני לה. כשאני מחפש את התחושה לקיום ה אני מחפש את ההתגלות של הטוב בעולם. ואז יחד עם הטוב אני מוצא כמות בלתי נסבלת של רוע. ואני שואל עצמי אם גם הרוע בחסותו של ה. ומכיוון שעונה לעצמי שכן, איך אוכל לבקש או להודות לה על הטובה שעשה עמנו ועם ביתנו כשעדיין יש בי כעס על הרוע. ואיך אוכל להודות על הטוב אם חברי שטוב ממני קיבל רק רע. העולם נראה לעיתים רנדומלי בצורה מזעזעת. ואני מעריך את הציבור הדתי שמסוגל לשאוב כוחות בלתי נדלים בתוך כל המשברים. אך אני לא מצליח להזדהות עם התפילות. אני מרגיש כאילו אם יבואו התפילות ממני הן ינבעו מפחד מפני שליט עריץ ולא מתוך אהבה לשם. ולא תפילה כזאת אבקש. כיצד אוכל להשלים עם ה.
תשובה: הרוע הוא הכרחי לעולם הזה כיוון שמדובר בעולם של עבודה. אם הכל היה טוב לאדם לא הייתה בחירה אמיתית וכל שכרו בעולם הבא יהיה כמתנת חינם. לכן כדי שלאדם תהיה אפשרות בחירה בין שתי אופציות וממילא אפשרות לעבודה אמיתית בעולם הזה נברא גם הרע
שאלה: שם שלי: קוראים לי לילי והרבה אומרים לי שזה לא שם טוב, רציתי לדעת אם זה נכון, ובאמת אני צריכה לשנות או להוסיף שם?
תשובה: וברכת ד  השם "לילית" הוא לא טוב, אבל "לילי" אינני יודע מהו?! ועל כן אם את חוששת אפשר להוסיף שם. בברכת התורה והארץ יהודה הלוי עמיחי מכון התורה והארץ
שאלה: ספר תורה: מעוניינת ליקנות לבית בית שבתוכו ספר תורה כמו שיש בבית הכנסת, האם זה אפשרי, יש לציין שיש לי בית גדול ורחוק מחדר שירותים. אשמח לקבל תשובה חיובית.
תשובה: וברכת ד  זה אפשרי אם אמנם יהיה בכבוד ללא בזיון והכל בצניעות וכדו. בברכת התורה והארץ יהודה הלוי עמיחי מכון התורה והארץ
שאלה: פחד: אני אמא לשבעה ילדים ב"ה שיהיו בריאים. בזמן האחרון אנחנו חושבים להרחיב את המשפחה אבל לפתע תקף אותי פחד מצמית מהריון נוסף ולידה נוספת- פתאום אני מודעת יותר לכל הסיכונים וההסתבכויות שעלולות להיות. אני מאוד רוצה עוד ילד אבל מפחדת על עצמי ברמות שלא הכרתי בעצמי. אציין בנוסף שנעשיתי חרדה מאוד בזמן האחרון גם לגבי תחומים אחרים בחיים- חרדה לילדים, נועלת את הבית בלילה כמה פעמים, קושי להרדם והרבה מחשבות. דיברנו על זה בינינו, בעלי ואני, אבל לא הוקל לי.
תשובה: אני סבור שבכל תחום שיש לנו קושי צריך לבקש עזרה מקצועית. מי שחש בגופו - הולך לרופא. מי שיש לו בעיה משפטית מתייעץ עם עורך דין. מי שיש לא שאלות עסקיות מתייעץ עם רואה חשבון או בנקאי. את מתארת מצוקה רגשית ברורה:  חרדות. את אמא אחראית - יש לך שבעה ילדים לגדל שיהיו בריאים וחזקים גופנית ונפשית. האחריות הזאת צריכה להפנות אותך לסיוע רגשי: פסיכולוגית, עובדת סוציאלית קלינית, מרפאה באמנות. בהצלחה!
שאלה: חברות בגיל צעיר: רציתי לדעת אם זה אסור חברות בגיל צעיר (15,16) אני לא מרגישה שעצם זה שאני בקשר נפגם לי משהו. ואני יסביר: יש לי פעולה בסניף אני יוזמת עושה כמו תמיד. זה לא שאני עכשיו בצד מסתמסת. ואני מרגישה ממש טוב עם זה שיש לי גם קשר עם חבר. ואני לא מרגישה שזה פוגם לי. וכמובן שאנחנו לא נפגשים או משהו רק מסתמסים. אשמח לתשובה.
תשובה: את צעירה ותמימה וטוב שכך. החברות מתחילה נעים וטוב אבל במקרים רבים מביאה אחרי זמן ארוך את שני הצדדים לחטוא ולהרגיש ירידה רוחנית. אתאר זאת בהרחבה: בגיל הנעורים מתחילה משיכה טבעית בין בנים ובנות. תחילה היא יכולה להיות נחמדה ונעימה, רק במסרונים, אבל הטבע הגופני והרגשי מביא לכך שיש רצון להעמיק ולחזק את הקשר. אחרי מספר חודשים חייבים להפגש ולשוחח - גם בכך אין בהכרח בעיה. אחרי עוד מספר חודשים יש צורך לקשר חזק יותר - להיות יותר זמן ביחד לבד, ולהרגיש יותר קרובים. אחרי שיש קשר של שנה ויותר, כאשר אתם יותר בוגרים - הצורך בקרבה נהיה מאוד חזק ואז כבר אי אפשר להישמר מאיסור ייחוד, על פי רוב לא מצליחים לשמור נגיעה ואז נוצר מתח פנימי קשה בין הרצון להשאר מאמין תמים לבין המציאות של תקלות בשמירת התמימות והצניעות. המסלול של החברות עלול מאוד להרחיק משמירת הלכה לכן אין להכנס לכך. הכרות אישית קרובה עם בנים מתאימה לגיל שבו כבר מוכנים לנישואים. אז כאשר מרגישים קרובים, מתחתנים והכל נעשה בתמימות ובשמחה של מצווה.
שאלה: חברות בגיל צעיר: רציתי לדעת אם זה אסור חברות בגיל צעיר (15,16) אני לא מרגישה שעצם זה שאני בקשר נפגם לי משהו. ואני יסביר: יש לי פעולה בסניף אני יוזמת עושה כמו תמיד. זה לא שאני עכשיו בצד מסתמסת. ואני מרגישה ממש טוב עם זה שיש לי גם קשר עם חבר. ואני לא מרגישה שזה פוגם לי. וכמובן שאנחנו לא נפגשים או משהו רק מסתמסים. אשמח לתשובה.
תשובה: ב"ה, חברות בגיל צעיר אסורה מצד הקורבה וגם גורמת לאיסורים אחרים, אגב, מה שלא מרגישים פגם זה לא מהוה מדד, כי גם מי שאוכל פירות לא מעושרים לא מרגיש פגם, אלא צריך לנהוג לפי ההלכה ובזה נא פוגמים. כך זה גם בבריאות הנפש, מי שאוכל שומנים יתר על המידה לא מרגיש פגם בדבר אבל הגוף כן נפגעץ עייני בקיצור שולחן ערוך קנב סעיף ח. כאן: דני ארגמן
שאלה: סיר פרוה, כף עץ בשרית: סיר פרווה, תבשיל פרווה רותח, הוכנסה כף עץ בשרית (כף העץ היתה בשימוש בעוף שעה קודם לכן). מה דין הסיר? ואם "הובשר" האם יש אפשרות להשיבו לפרווה?
תשובה: וברכת ד  בד"כ יש ששים של התבשיל מול הכף, ועל כן אין חשש, אולם אם לא היה ששים הסיר בשרי ויש להגעילו. בברכת התורה והארץ יהודה הלוי עמיחי מכון התורה והארץ
שאלה: מעשר כספים: אני יודע שאם יש לי מינוס בבנק אני פטור ממעשר, מהסיבה שזה כסף גירעון של הבנק ואני פטור. השאלה: החודש היה לי הוצאות מרובות על הבית ב"ה,ושלמתי בפעם אחת סכום גדול וזה היה יכול לגרום לי מינוס בחשבון. יש אפשרות לחלק לתשלומים ובאופן עקרוני החשבון לא היה במינוס. איך יש להתייחס לזה : אם אדם רואה שבסוף החודש הוא במינוס ולא צריך לתת מעשר או שאם היה מחלק בתשלומים לא היה במינוס וכן היה צריך לתת מעשר ואז יש לתת לפי ההכנסות? חשוב לי מאד
תשובה: וברכת ד  באופן כללי מעשר כספים הוא שנתי, דהיינו יש לעשות חשבון כולל, ועל פי זה לראות. אפשר לקבוע את ראש השנה או תאריך אחר כזמן לעשיית המאזן. בברכת התורה והארץ יהודה הלוי עמיחי מכון התורה והארץ
שאלה: הברכה על טורטיות: מה הברכה הראשונה על טורטיות?
תשובה: טורטיה מקורית ואמיתית של מקסיקנים עשויה מקמח תירס ולכן ברכתה היא : שהכל נהיה בדברו. אולם הטורטיות שיש כאן בארץ עשויות בדרכים שונות ומחומרים שונים. ולכן לא דומה טורטיה זו לחברתה. צריך לעיין היטב ברכיבים. אם היא מכילה קמח חיטה כמרכיב עיקרי אז צריך לברך או מזונות או המוציא. אולם זה תלוי בצורת הכנת הטורטיה, האם היא דקה או עבה ועד כמה הבצק היה נוזלי או לא. בסופו של דבר עדיף לאכול אותו בתוך סעודה.
שאלה: אני מאוד ביקורתי!: יש לי בעיה והיא שאני מאוד בקורתי ונוטה להעיר הרבה, איך אפשר לתקן את המידה הזאת?
תשובה: לשואלל היקר, אשריך שהתעוררת בזמן! כבר בגיל 14, ולא אחרי החתונה, כשהמצב מסתבך. זאת תשובה אמיתית, לעבוד על מה שבאמת צריך לשפר. מה מתאים יותר מזה לאלול? כידוע, אבחון טוב הוא חצי ריפוי. העובדה שאתה מכיר בתכונה הזו, ויותר מזה   שאתה רוצה לשפר אותה, מהווה כבר חצי פתרון. עכשיו נותר רק להבין טוב טוב מה קורה, לבנות תוכנית עבודה מסודרת וריאלית, ולהתחיל לעבוד! אציע לך כמה עקרונות לעבודה. את התוכנית המסודרת תצטרך, כמובן, לבנות בעצמך, מתוך ההיכרות שלך עם הכוחות שקיבלת, והמצבים בהם אתה נמצא (אתה מוזמן לשתף אותי בתוכנית שלך, אם תרצה). קודם כל, צריך לאבחן את ההתנהגות הזו לעומק: האם זו תכונה משפחתית? אם לא, מתי זה התחיל? כלפי מי אני נוטה להעיר הערות, ולמי לא? ולמה? באילו מצבים אני נוטה להעיר? האם ישנם מקרים שיש לי בקורת ואני לא מחצין אותה? האם יש מקרים שבכלל לא מתעורר בי חוש הבקורת? בקיצור, לנסות להבין טוב מתי מתעורר בי הדחף להעיר, כלפי מי, ולמה. אחרי שענית לעצמך את התשובות לכך, ובעצם הכרת טוב יותר את המידה הזו, מתחילים לבנות תוכנית פעולה, בנויה על כמה שלבים, שבכל שלב אתה פועל בכמה מישורים שמגבים אחד את השני: עבודה עצמית, לימוד ותפילה. אם מסתפקים רק בעבודה טכנית ברמת ההתנהגות, עלולה להווצר תחושת מחנק. לכן כדאי ללוות את זה בלימוד תורה שקשור לעניין, ובתפילה מפורטת לקב  ה שיעזור לנו לתקן את המידה הזו. העבודה צריכה להתמקד בחיובי, ופחות בשלילי. במקרה שלנו, העבודה צריכה להתמקד בחיפוש צדדים חיוביים בחברים ובמשפחה, בפירגון, בהכרת הטוב ובהודיה, ולא רק בריסון הבקורת. בשלב ראשון בוחרים מישהו שכלפיו נתחיל לעבוד (רצוי לבחור מישהו שזה לא קשה לנו מידי, אבל שנמצא בסביבה הקרובה). מחליטים שבמשך השבועיים הקרובים לדוגמא, הוא יהיה מוקד העבודה שלנו. בהתחלה מקדישים כמה דקות לכתוב על דף את התכונות החיוביות שלו. את הדף הזה נקרא בכל יום, ונשתדל להוסיף עליהן עוד ועוד. מחליטים לדוגמא לפרגן לו לפחות שלוש פעמים ביום, לחייך אליו חמש פעמים, ולהודות לו פעם אחת. אם תהיה לי הערה כלפיו, לא להעיר אותה מיד, אלא לכתוב אותה על הצד השני של הדף, ולחשוב האם אכן כדאי להעיר לו אותה (היא מוצדקת? היא תעזור?), ורק אחרי שעה להעיר לו אותה. אחרי שבועיים מוסיפים עוד אחד או שניים לחגיגה הזו, וכן הלאה. עם הזמן מעלים את מספר האנשים, ואת רמת המשימות (לפרגן לו שמונה פעמים ביום אם זה לא מוגזם, ולהודות לו פעמיים). את העבודה הזו ללוות בלימוד יומי על מידות שקשורות לעניין מתוך האורחות צדיקים, או ספר אחר שעוסק בתיקון המידות ונותן לך כח, ולהוסיף על כך תפילה יומית קצרה (אולי באמצע ברכת שומע תפילה). זו היתה רק דוגמא לתוכנית עבודה. אתה מוזמן לכתוב לעצמך תוכנית מתאימה! לסיום, כמה הערות קצרות: קודם כל זה סוג של משחק, וזה סוחף! נחמד לעבוד  מאחורי הגב  של מישהו, כאשר הוא אפילו לא יודע שבחרת בו כ קרבן  לתיקון המידות שלך. אל תדאג, הוא ירגיש היטב שמשהו טוב קורה, וכמים הפנים לפנים. תראה איך עם הזמן היחס שלך משתנה כלפי כולם, לא רק כלפי אלו שבחרת לעבודה הזו. הכי חשוב: התמדה. אתה יכול לצ פר את עצמך על הצלחות! בעצם כדאי מאוד לפרגן גם לעצמך, כי ביקורת לא מאוזנת הורסת גם אותנו! אי אפשר שעבודה על המידה הזו תהיה מלווה בביקורת עצמית קטלנית. אז בהצלחה רבה, וכתיבה וחתימה טובה! מקנא בך, אלעזר